Giro di Lombardia
<s>Điro di Lombardija () jednodnevna je klasična biciklistička trka koja se održava u oktobru u Lombardiji (Italija).</s><s>Poslednja je u nizu pet monumentalnih klasika u kalendaru Svetske biciklističke unije (UCI), a takođe je i poslednja trka u kalendaru UCI vorld tura za rangiranje vozača — i stoga odlučujuća za pobedu u vorld turu.</s><s>Dok se Milano—Sanremo često naziva i sprinterski klasik, Điro di Lombardija (koja se održava u jesen) naziva se brdskim klasikom.</s><s>Trka je održavana svake godine, izuzev 1943. i 1944. kada je takmičenje izostalo zbog Drugog svetskog rata.</s>

<s>Istorija</s>

<s>Milano—Milano</s>

<s>Điro di Lombardija je nastala kao ideja novinara Tulija Morganjija, koji je hteo da vozaču iz Milana, Pjerinu Albiniju, pruži šansu za revanš protiv Đovanija Kuniola koji ga je pobedio u trci Kopa del Rej koja nije dugo trajala.</s><s>Gazeta delo sport je organizovala novu trku 12. novembra 1912. pod imenom Milano—Milano.</s><s>Trka je privukla ogroman broj publike pored puta; trijumfovao je Đovani Đerbi, jedna od zvezda biciklizma tog doba.</s><s>Đerbi je pobedio 40 minuta ispred Đovanija Rosinjolija i Luiđija Gane.</s>

<s>Trka je ubrzo postala deo italijanske i evropske biciklističke sezone.</s><s>Naziv je promenjen u Điro di Lombardija 1907. godine.</s><s>Nakon nekoliko prvih godina, trkom su dominirali Francuz Anri Pelisje i lokalni rivali i heroji Gaetano Beloni i Kostante Đirardengo; sve trojica su trku osvojila po tri puta.</s>

<s>Trka šampiona</s>

<s>Od tridesetih do pedesetih godina 20. veka, Alfredo Binda, Đino Bartali i Fausto Kopi, ikone biciklizma u Italiji, bili su glavni protagonisti na Điro di Lombardiji.</s><s>Kopi je pobedio pet puta, od toga četiri puta zaredom, dok je Binda trijumfovao četiri puta.</s><s>Kopi je do svake pobede došao solo, napadom na usponu Madona del Gisalo, gde je sticao prednost koju je zadržavao do kraja u Milanu.</s><s>Đino Bartali je rekorder po broju podijuma: devet puta je trku završio među prva tri vozača, od čega je tri puta osvojio, četiri puta završio drugi, uz dva treća mesta.</s>

<s>Na trci 1956. viđena je velika borba.</s><s>Na 60km do cilja formiran je beg, u kome je bio Fausto Kopi koji je tražio svoju šestu pobedu.</s><s>Fjorenco Manji je propustio beg, ali solo stigao do lidera u poslednjim kilometrima.</s><s>Manji i Kopi su se raspravljali, a Andre Darigad je napao i došao do pobede; Kopi je završio drugi, a Manji treći.</s>

<s>Godine 1961. cilj trke je iz Milana premešten u Komo i identitet trke je promenjen iz korena.</s><s>Ravan finiš u Milanu je zamenjen spektakularnim finišom kod jezera Komo, 6km nakon poslednjeg uspona na trci.</s><s>Uprkos vraćanju finiša trke u Milano u nekoliko prilika, trka je razvila novi identitet, definisan nizom uspona i planinskim profilom.</s>

<s>Tokom godina, trkom su uglavnom dominirali Italijani.</s><s>Francuz Anri Pelisje i Irac Šon Keli su jedini biciklisti van Italije koji su tri puta osvojili trku.</s><s>Edi Merks je osvojio tri puta zaredom od 1971. do 1973, ali mu je poslednja pobeda oduzeta zbog dopinga i dodeljena drugoplasiranom Feličeu Đimondiju.</s>

<s>Trka 1974. je rodila još jednu nezaboravnu anegdotu.</s><s>Edi Merks je hteo da se osveti zbog oduzete pobede, ali je Roger de Flamink napao u ranom delu trke, zbog čega je Merksov tim morao da radi na čelu da bi ga dostigli.</s><s>De Flamink nije bio zainteresovan da ide solo, stao je i sakrio se iza žbunja, pustivši glavnu grupu da prođe.</s><s>Dostigao je grupu, otišao do vrha i u šali upitao Merksa koga jure.</s><s>De Flamink je osvojio trku ispred Merksa.</s>

<s>Spisak pobednika</s>

<s>Pobednici Di Lombardije:</s>

<s>2016.</s><s>Esteban Čavez
 2015.</s><s>Vinčenco Nibali
 2014.</s><s>Danijel Martin
 2013.</s><s>Hoakim Rodrigez
 2012.</s><s>Hoakim Rodrigez
 2011.</s><s>Oliver Caug
 2010.</s><s>Filip Žilber
 2009.</s><s>Filip Žilber
 2008.</s><s>Damijano Kunego
 2007.</s><s>Damijano Kunego
 2006.</s><s>Paolo Betini
 2005.</s><s>Paolo Betini
 2004.</s><s>Damijano Kunego
 2003.</s><s>Mikele Bartoli
 2002.</s><s>Mikele Bartoli
 2001.</s><s>Danilo di Luka
 2000.</s><s>Rajmondas Rumšas
 1999.</s><s>Mirko Čelestino
 1998.</s><s>Oskar Kamencin
 1997.</s><s>Loran Žalaber
 1996.</s><s>Andrea Tafi
 1995.</s><s>Đani Farezin
 1994.</s><s>Vladislav Bobrik
 1993.</s><s>Paskal Rišar
 1992.</s><s>Toni Rominger
 1991.</s><s>Šon Keli
 1990.</s><s>Žil Delion
 1989.</s><s>Toni Rominger
 1988.</s><s>Šarli Mote
 1987.</s><s>Moreno Arđentin
 1986.</s><s>Đanbatista Baronkeli
 1985.</s><s>Šon Keli
 1984.</s><s>Bernar Ino
 1983.</s><s>Šon Keli
 1982.</s><s>Đuzepe Saroni
 1981.</s><s>Heni Kojper
 1980.</s><s>Alfons de Volf
 1979.</s><s>Bernar Ino
 1978.</s><s>Frančesko Mozer
 1977.</s><s>Đanbatista Baronkeli
 1976.</s><s>Roger de Flamink
 1975.</s><s>Frančesko Mozer
 1974.</s><s>Roger de Flamink 
 1973.</s><s>Feliče Đimondi
 1972.</s><s>Edi Merks
 1971.</s><s>Edi Merks
 1970.</s><s>Franko Bitosi
 1969.</s><s>Žan Pjer Monser
 1968.</s><s>Herman van Springel
 1967.</s><s>Franko Bitosi
 1966.</s><s>Feliče Đimondi
 1965.</s><s>Tom Simpson
 1964.</s><s>Đani Mota
 1963.</s><s>Jo de Ro
 1962.</s><s>Jo de Ro
 1961.</s><s>Vito Takone
 1960.</s><s>Emil Dams
 1959.</s><s>Rik van Loj
 1958.</s><s>Nino Defilipis
 1957.</s><s>Dijego Ronkini
 1956.</s><s>Andre Darigad 
 1955.</s><s>Kleto Maule
 1954.</s><s>Fausto Kopi
 1953.</s><s>Bruno Landi
 1952.</s><s>Đuzepe Minardi
 1951.</s><s>Luizon Bobe
 1950.</s><s>Renco Soldani
 1949.</s><s>Fausto Kopi
 1948.</s><s>Fausto Kopi
 1947.</s><s>Fausto Kopi
 1946.</s><s>Fausto Kopi
 1945.</s><s>Mario Riči
 1943—1944.</s><s>Drugi svetski rat
 1942.</s><s>Aldo Bini
 1941.</s><s>Mario Riči
 1940.</s><s>Đino Bartali
 1939.</s><s>Đino Bartali
 1938.</s><s>Čino Čineli
 1937.</s><s>Aldo Bini
 1936.</s><s>Đino Bartali
 1935.</s><s>Enriko Molo
 1934.</s><s>Learko Gvera
 1933.</s><s>Domeniko Pijemontezi
 1932.</s><s>Antonio Negrini
 1931.</s><s>Alfredo Binda
 1930.</s><s>Mikele Mara
 1929.</s><s>Pjetro Fosati
 1928.</s><s>Gaetano Beloni
 1927.</s><s>Alfredo Binda
 1926.</s><s>Alfredo Binda
 1925.</s><s>Alfredo Binda
 1924.</s><s>Đovani Brunero
 1923.</s><s>Đovani Brunero
 1922.</s><s>Kostante Đirardengo
 1921.</s><s>Kostante Đirardengo
 1920.</s><s>Anri Pelisje
 1919.</s><s>Kostante Đirardengo
 1918.</s><s>Gaetano Beloni
 1917.</s><s>Filip Tis
 1916.</s><s>Leopoldo Toričeli
 1915.</s><s>Gaetano Beloni
 1914.</s><s>Lauro Bordin
 1913.</s><s>Anri Pelisje
 1912.</s><s>Karlo Orijani
 1911.</s><s>Anri Pelisje
 1910.</s><s>Đovani Mikeloto
 1909.</s><s>Đovani Kuniolo
 1908.</s><s>Fransoa Fabe
 1907.</s><s>Gistav Garigu
 1906.</s><s>Čezare Brambila
 1905.</s><s>Đovani Đerbi</s>

<s>Višestruki pobednici</s>

<s>Pobede po državama</s>

<s>Vidi još 
 Tur de Frans</s>

<s>Reference</s>

<s>Spoljašnje veze</s>

<s>Klasične biciklističke trke
Biciklizam u Italiji
Lombardija</s>

